Izziņa par atzinumos sniegtajiem iebildumiem par Ministru kabineta noteikumu projektu

**„Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” un sākotnējās ietekmes novērtējuma ziņojumu (anotāciju)**

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | Datums | 2019.gada 12.novembris un 2019.gada 5.decembris | | |  |  | | | Saskaņošanas dalībnieki | Finanšu ministrija un Tieslietu ministrija | | | |  |  |  | | | Saskaņošanas dalībnieki izskatīja šādu ministriju (citu institūciju) iebildumus | Finanšu ministrijas un Tieslietu ministrijas | | | |  | | | | | Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | | | |

II. Jautājumi, par kuriem saskaņošanā vienošanās ir panākta

|  |  |  |  |  |
| --- | --- | --- | --- | --- |
|  | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | Ministru kabineta noteikumu projekts „Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – Noteikumu projekts). | **Finanšu ministrija:**  Ņemot vērā, ka noteikumu projekts paredz Eiropas Reģionālās attīstības fonda finansējuma 210 792 *euro* apmērā pārdali no 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – 5.5.1.SAM) 1. un 2.atlases kārtas atlikumiem (t.sk. no finansējuma, kas radies neatbilstoši veikto izdevumu rezultātā) uz 5.6.1.specifisko atbalsta mērķi „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM), vēršam uzmanību, ka uz 2019.gada 19.novembri vēl nav veikti grozījumi 5.5.1.SAM 2.atlases kārtas projekta Nr.5.5.1.0/17/I/010 „Jaunu dabas un kultūras tūrisma pakalpojumu radīšana Rīgas jūras līča rietumu piekrastē” izmaksās. Līdz ar to faktiski atbrīvotais finansējums, kuru iespējams pārdalīt no 5.5.1.SAM 2.atlases kārtas atlikumiem uz 5.6.1.SAM, ir 63 805 *euro*. Ņemot vērā minēto, lūdzam papildināt noteikumu projekta pavadošo dokumentāciju ar MK sēdes protokollēmuma projektu, kas paredz uzdevumu CFLA veikt attiecīgus grozījumus līgumos/vienošanās par projekta īstenošanu, lai nodrošinātu finansējuma atbrīvošanu. | **Ņemts vērā** | Noteikumu projekta pavadošā dokumentācija papildināta ar Ministru kabineta sēdes protokollēmuma projektu„Noteikumuprojekts „Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” projektu (turpmāk – Protokollēmuma projekts).  Protokollēmuma projekta 2.punkts izteikts šādā redakcijā:  „2. Centrālajai finanšu un līgumu aģentūrai kā Eiropas Savienības fondu sadarbības iestādei veikt grozījumus vienošanās par projekta Nr.5.5.1.0/17/I/010 „Jaunu dabas un kultūras tūrisma pakalpojumu radīšana Rīgas jūras līča rietumu piekrastē” īstenošanu, lai nodrošinātu finansējuma atbrīvošanu projekta izmaksās.”. |
| 2. | Noteikumu projekts. | **Finanšu ministrija:**  Ievērojot to, ka komercdarbības atbalsts MK noteikumu Nr.188[[1]](#footnote-1) ietvaros tiek sniegts saskaņā ar Eiropas Komisijas 2014.gada 17.jūnija Regulu (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), lūdzam papildināt noteikumu projektu ar jaunu punktu, kas paredz komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr.651/2014 prasības, piemēram, šādā redakcijā: „*Ja atbalsta saņēmējs ir pārkāpis Komisijas regulas Nr.651/2014 prasības, atbalsta saņēmējam ir pienākums atmaksāt atbalsta sniedzējam visu projekta ietvaros saņemto valsts atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 11. pantā noteikto procentu likmes piemērošanas metodi*.”. | **Ņemts vērā** | Noteikumu projekts papildināts ar 4.punktu šādā redakcijā:  „4. Papildināt noteikumus ar 53.punktu šādā redakcijā:  „53. Ja atbalsta saņēmējs ir pārkāpis Komisijas regulas Nr. [1407/2013](http://eur-lex.europa.eu/eli/reg/2013/1407/oj/?locale=LV) vai Komisijas regulas Nr.651/2014 prasības, atbalsta saņēmējam ir pienākums atmaksāt atbalsta sniedzējam visu, saskaņā ar konkrēto regulu, projekta ietvaros saņemto valsts atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai, 11.pantā noteikto procentu likmes piemērošanas metodi.””. |
| 3. | Noteikumu projekta 2.punkts:  „2. Svītrot 12.punktu.”. | **Finanšu ministrija:**  Lūdzam papildināt noteikumu projektu ar jaunu punktu, kas paredz precizēt MK noteikumu Nr.188 13.punktu, ņemot vērā, ka ar noteikumu projekta 2.punktu tiek svītrots MK noteikumu Nr.188 12.punkts. | **Ņemts vērā** | Precizēts Noteikumu projekta 2.punkts šādā redakcijā:  „2. Svītrot 12. un 13.punktu.”. |
| 4. | Noteikumu projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija:**  Lūdzam papildināt anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2.punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”  (turpmāk – 2.punkts) ar detalizētāku un izvērstāku pamatojumu projekta īstenošanas termiņa pagarināšanai līdz Regulā Nr.1303/2013[[2]](#footnote-2) noteiktajam maksimālajam projektu īstenošanas termiņam, proti, 2023.gada 31.decembrim. Papildus lūdzam skaidrot, kā ierosinātie grozījumi noteikumu projekta 3.punktā ietekmēs MK noteikumu Nr.188 9.punktā noteikto uzraudzības rādītāju sasniegšanas termiņu un vai ierosinātie grozījumi neradīs risku savlaicīgai rādītāju sasniegšanai. | **Ņemts vērā** | Papildināts anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” šādā redakcijā:  „Ņemot vērā to, ka VAS „Valsts nekustamie īpašumi” (turpmāk – VNĪ) ar 2019.gada 10.oktobra vēstuli Nr.7/2-3/10684 ir informējuši par riskiem projekta „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ietvaros projekta „Starpdisciplinārā izglītības, kultūras un radošo industriju atbalsta centra „TabFab” izveide nekustamajā īpašumā Miera ielā 58a, Rīgā” (turpmāk – TabFab projekts) īstenošanā, norādot, ka:   1. šobrīd Miera ielā 58a, Rīgā, ir izvietots Jaunais Rīgas teātris (turpmāk – JRT) kamēr tiek veikti rekonstrukcijas darbi JRT ēkā Lāčplēša ielā 25, Rīgā, un tā kā abu projektu īstenošana ir savstarpēji saistīta, jo TabFab projekta ietvaros būvniecības darbus Miera ielā 58a, Rīgā, būs iespējams uzsākt tikai pēc JRT atgriešanās telpās Lāčplēša ielā 25, Rīgā; 2. VNĪ ir lauzis līgumu ar JRT ēkas Lāčplēša ielā 25, Rīgā rekonstrukcijas būvnieku – pilnsabiedrību „RERE Būve 1”, un ir izsludināts jauns konkurss būvdarbiem ēkā Lāčplēša ielā 25, Rīgā; 3. pārskatīta TabFab projekta īstenošana un secināts, ka projekta īstenošanas termiņš jāpagarina līdz 2023.gada 31.decembrim.   Projekts paredz pagarināt Noteikumu Nr.188 20.punktā noteikto projekta īstenošanas gala termiņu no 2022.gada 31.decembra līdz 2023.gada 31.decembrim. Projekta īstenošanas gala termiņš noteikts ņemot vērā Eiropas Parlamenta un Padomes Regulas (ES) Nr.1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 III  nodaļas, 65.panta 2.punktā noteiktajam izdevumu atbilstības termiņam.  Nodrošinot projekta īstenošanas termiņa pagarinājumu, tiks mazināti riski Noteikumu Nr.188 9.1.apakšpunktā noteikto iznākuma rādītāju sasniegšanā. Savukārt, lai nodrošinātu 9.2.apakšpunktā noteiktā rezultāta rādītāja „piesaistītas privātās investīcijas atbalstāmajās teritorijās trīs gadus pēc projekta pabeigšanas ne mazāk kā 210 000 000 *euro* apmērā” sasniegšanu, Kultūras ministrijai katru gadu par izmaiņām rezultāta rādītāja vērtībā (sākot ar 2018.gadu) iegūst informāciju no Rīgas domes.” |
| 5. | Anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija:**  Lūdzam papildināt anotāciju ar informāciju par noteikumu projekta ietekmi uz darbības programmas „Izaugsme un nodarbinātība” 5.prioritārā virziena „Vides aizsardzības un resursu izmantošanas efektivitāte” intervences kodiem. | **Ņemts vērā** | Papildināts anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”:  „Projektam nav ietekme uz darbības programmas „Izaugsme un nodarbinātība” 5.prioritārā virziena „Vides aizsardzības un resursu izmantošanas efektivitāte” intervences kodiem.”. |
| 6. | Anotācija I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”. | **Finanšu ministrija:**  Lūdzam papildināt anotācijas I sadaļas 2.punktu ar detalizētu un izvērstu informāciju par noteikumu projekta ietekmi uz projektu iesniegumu atlasi, projektu iesniedzējiem, kā arī noslēgtajiem līgumiem. | **Ņemts vērā** | Papildināts anotācijas I sadaļas „Tiesību akta projekta izstrādes nepieciešamība” 2.punkts „Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība”:  „Ņemot vērā to, ka 5.6.1.SAM ietvaros ir noslēgusies projektu iesniegumu atlase un tiek nodrošināta projektu iesniegumu īstenošana, Projektam nav ietekme uz 5.6.1.SAM projektu iesniegumu atlasi un projektu iesniedzējiem.  Uz 2019.gada 3.decembri vēl nav veikti grozījumi 5.5.1.SAM otrās atlases kārtas projekta Nr.5.5.1.0/17/I/010 „Jaunu dabas un kultūras tūrisma pakalpojumu radīšana Rīgas jūras līča rietumu piekrastē” izmaksās. Līdz ar to faktiski atbrīvotais finansējums, kuru iespējams pārdalīt no 5.5.1.SAM otrās atlases kārtas atlikumiem uz 5.6.1.SAM, ir 63 805 *euro*. Ņemot vērā minēto, Projekta pavadošai dokumentācijai ir pievienots Ministru kabineta sēdes protokollēmuma projekts, kas paredz uzdevumu Centrālai finanšu un līgumu aģentūrai veikt attiecīgus grozījumus līgumos un vienošanās par projekta īstenošanu, lai nodrošinātu finansējuma atbrīvošanu.”. |
| 7. | Anotācijas V sadaļas „Tiesību akta projekta atbilstība Latvijas Republikas starptautiskajām saistībām” 1.tabula „Tiesību akta projekta atbilstība ES tiesību aktiem”:  „Attiecīgā ES tiesību akta datums, numurs un nosaukums: Regula Nr.1303/2013”. | **Tieslietu ministrija:**  Norādām, ka noteikumu projekta anotācijas V sadaļas 1.tabulā (turpmāk – Tabula) ir norādīts Eiropas Parlamenta un Padomes 2013.gada 17.decembra Regulas (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 (turpmāk – Regula Nr.1303/2013) 65.panta 2.punkts, kas ieviests tabulas B ailē norādītajā noteikumu projekta vienībā. Savukārt noteikumu projekta 3. punktā nav norādīta atsauce uz Tabulas A ailē norādīto Eiropas Savienības regulas normu. Vēršam uzmanību, ka Regulas Nr.1303/2013 65.panta 2.punkts regulē izdevumu atbilstību un ilgumu, tajā pašā laikā noteikumu projekta 3. punktā izteiktais Ministru kabineta 2016.gada 29.marta noteikumu Nr.188 „Darbības programmas „Izaugsme un nodarbinātība” 5.6.1. specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – Noteikumi) 20.punkts regulē projekta īstenošanas termiņu. Vēršam uzmanību, ka iepriekš minētais regulas vienības tvērums neatbilst Noteikumu 20.punkta tvērumam. Minētā regulas vienība būtu jāievieš Noteikumu V nodaļā „Atbalstāmo darbību un izmaksu attiecināmības nosacījumi", jo šajā nodaļā tiek regulēta izdevumu atbilstību un ilgums. Papildus norādām, ka vienīgais regulu ieviešanas veids nacionālajos normatīvajos aktos ir atsauču veidošana uz tām atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 170.-172.punktam.  Pamatojoties uz iepriekš minēto, lūdzam precizēt noteikumu projektu, to papildinot ar grozījumu Noteikumu V nodaļā, ar mērķi ieviest Regulas Nr.1303/2013 65.panta 2.punktu, vai arī izvērtēt nepieciešamību ieviest attiecīgo Eiropas Savienības regulas normu noteikumu projektā. Attiecīgi lūdzam precēt arī noteikumu projekta anotāciju. | **Ņemts vērā** | Precizēta anotācijas V sadaļas „Tiesību akta projekta atbilstība Latvijas Republikas starptautiskajām saistībām” 1.tabulā „Tiesību akta projekta atbilstība ES tiesību aktiem”, svītrojot atsauci uz Regulu Nr.1303/2013”. |

Linda Krūmiņa

Kultūras ministrijas

Eiropas Savienības fondu departamenta

Finanšu instrumentu attīstības nodaļas vecākā referente

Tālr. 67330319; fakss 67330293

[Linda.Krumina@km.gov.lv](mailto:Linda.Krumina@km.gov.lv)

1. MK 2016.gada 29.marta noteikumi Nr.188 “Darbības programmas “Izaugsme un nodarbinātība” 5.6.1.specifiskā atbalsta mērķa “Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”. [↑](#footnote-ref-1)
2. Eiropas Parlamenta un Padomes Regulas (ES) Nr.1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 III  nodaļas, 65.panta 2.punkts.

   [↑](#footnote-ref-2)